
OKÉ TAKE AWAY 


746-3571 


SENTENCIA DI HUEZ PA 
CERA CUENTA DI OTMAR TA 
PELIGROSO, SEGUN E POLITICO 


WARDACOSTA Y CUERPO 
POLICIAL ARUBA A DETENE 
9 PERSONA INDOCUMENTA 


Minister Endy Croes: 
PUEBLO DI ARUBA 
TA CORDIALMENTE 
INVITA PA E 
OPEN DAG DI IPA 
DIASABRA, 4 DI 
NOVEMBER 2023 


N.V. ELMAR A CELEBRA 
INAUGURACION DI NAN 
ONDERSTATION NOBO NA 
SABANA BLANCO 


A DETENE UN TRAHADOR 
DI HOLIDAY INN HOTEL PA 
ANUNCIA BOM FALSO 


RESCATE RIBA HOOIBERG 
HOMBER A BIRA MALO Y 
MESTER A YUD’E BAHA BAY 
DEN AMBULANS 

MENU 2 NOVEMBER 


-Steak di wea 
-Galiña stoba 
-mochi pisca 
-Balchi pisca 
-Porkchop cu ciboyo 
carameliza of crioio 
-Chicken breast 


MINIBOX pa solamente 10 florin 
-Carni stoba 
-Balchi pisca 
-Bacalao 
-Chicken breast 
Aroz moro Of blanco 
por cambia aroz pa funchi of 
pan bati 


746-3571 


GaraGe Sale 
5 November 2023 
10 am - 2 pm Rooi 
Bosal 72 A 
Sta Cruz. 


Detencion 
sospechoso 
di 
notificacion falso di bom 
Awe a detene un sospechoso di 
e notificacion falso di bom na 
Holiday Inn Hotel diaberne 27 
di oktober 2023. 


E sospechoso ta un trahado di 
e hotel. 


a detene un trahador 
di holiday inn hotel pa 
anuncia bom falSo 


Den pasonan grandi pa 
sigui avanza cu tecnologia y 
duna tools na educacion di 
Aruba, SETAR ta contento 
pa 
comparti 
e 
ultimo 
update di proyecto Fiber 
pa tur scol. E iniciativa a 
cuminsa na comienso di 
aña y tin como meta pa 
instala Fiber na tur scol di 
Aruba. 


E infrastructura di Fiber 
ta haci cu tur scol lo ta cla 
pa un comunicacion mas 
innovativo, contribuyendo 
cu e futuro di tecnologia 


den 
educacion. 
Fiber 
ta e fundeshi di un era 
nobo 
digital 
y 
SETAR 
a 
compromete 
cu 
e 
proyecto grandi aki, cu lo 
sigura cu tur studiante y 
maestro lo tin toolsnan 
pa avansa den e mundo 
digital cu ta cambiando 
constantemente. 


E suma di e aporte aki ta 
grandi, SETAR a inverti 
mas di 1 Miyon Florin 
pa contecta tur scol na 
Aruba 
riba 
Fiber. 
Pa 
SETAR 
e 
compromiso 


financiero ta substancial, 
mirando 
e 
importancia 
cu e proyecto aki ta pa 
comunidad y educacion 
na Aruba. Aportando cu 
un fundeshi di tecnologia 
solido, SETAR ta contribui 
activamente na futuro di 
e isla y e generacion cu ta 
bin. 


E esfuerso di SETAR no 
ta solamente tecnologia; 
pero SETAR ta aporta cu 
posibilidad, 
crecemento 
y ta crea progreso pa tur 
hende. SETAR ta contento 
pa comparti un bista di e 
proyecto y riba e imagen 
ta captura tecnico encarga 
pa e instalacion di Fiber na 
Scol Primario Kudawecha. 
SETAR ta keda firme den 
su mision pa sigui inverti 
den e futuro di Aruba 
por medio di innovacion, 
colaboracion y sosten na 
educacion. Nos ta contento 
di mira e transformacion 
cu Fiber lo trece pa scolnan 
y e comunidad di Aruba. 


aportando na e futuro 
di aruba: proyecto fiber 
pa Scol di Setar 

Otmar 
Oduber 
a 
bisa 
diahuebs 
mainta 
cu 
e 
sentencia 
di 
corte 
di 
beroep, pa permiti Aruba 
Bank pa cera su cuenta 
di banco, ta un sentencia 
sumamente peligroso. 


E sentencia no ta tene 
na cuenta e tratadonan 
international 
di 
derechonan humano. 


Awor cuatro banco na 
Aruba tin e ultimo palabra 


si nan ta habri of cera 
cuenta di cuidadanonan, 
cu te ainda no a wordo 
setencia pa un huez. 


Pues 
un 
persona 
ta 
inocente te ora e wordo 
dicta culpabel, pero den 
e caso aki, Aruba Bank 
mes a dicidi di castiga e 
cuidadano, dor di cera su 
cuenta y perhudica asina su 
operacionnan financiero, 
sin cu ni sikiera tin un 
caso cu a wordo hiba huez 


of trata dilanti huez. 


“banconan tin e monopolio 
pa dicidi riba personanan 
cu ni a wordo enhuicia”, 
segun Otmar a bisa. 


Oduber a sigui bisa cu 
den e caso aki, el’a wordo 
condena pa corte, den caso 
Aruba Bank, sin cu tin un 
prueba contra su persona y 
sin tin un veredicto contra 
su persona. 


Sentencia di huez pa cera cuenta di Otmar 
ta peligrOSO, Segun e pOliticO 


Den coperacion cu Korps Politie Aruba (KPA), Wardacosta 
a tuma nota di actividadnan sospechoso na altura di Cero 
Colorado. 
Patruya di ambos organisacion a activa inmediatamente 
pa asina investiga e caso. 


Ta trata di 9 persona indocumenta (8 hende homber y 1 
hende muhe) cu nacionalidad Venezolano (incluyendo e 
capitan) cu a yega Aruba via di un lancha. 


Wardacosta huntu cu KPA a detene e capitan y a entrega 
e otro persona nan na servicio di migracion, Warda nos 
Costa. 


WardacOSta y cuerpO pOlicial aruba a 
detene 9 perSOna indOcumenta 


Otmar Oduber a bisa diaranson, cu e caso 
Flamingo lo cuminza otro siman den corte 
na Aruba, den pro forma. 


Tambe el’a bisa cu el’a lanta un caso pa asina 
por a laga para e caso aki of pa sak’e di e 
caso, pero hof a nenga esey y como tal e caso 
ta bay door na corte. 
Caso Flamingo awor ta bay riba maneho di 
Otmar como minister unda ta cuestiona su 


decisionnan. 
E ta bay riba persona cu a haya trabao 
na Serlimar, dos tereno otorga na 
Arashi y algun trahador mas cu a haya 
trabao. 


Otmar 
Oduber 
ta 
mantene 
su 
inocencia y ta bisa cu e caso a cuminza 
cu acusacion pisa, pero poco poco tur 
e acusacionnan a cay na awa. 


OtrO Siman dia 6 di nOvember caSO FlamingO 
ta cuminza na cOrte den prO-FOrma 

Diamars mainta a drenta 
informe di cu un hende a 
bira malo riba e trapi di 
Sero Hooiberg y mester 
yud’e p’e baha bay cu 
ambulans, mesora a dirigi 
tanto 
polis, 
ambulans 
como tambe e equipo di 


rescate di bombero. Na nan 
yegada a yuda pa a baha e 
turista cu a bira malo riba 
e sero. Na su yegada abao 
a atende den ambulans pa 
despues hib’e hospital pa 
un control mas extenso. 


Rescate Riba HooibeRg HombeR a biRa malo y 
mesteR a yud’e baHa bay den ambulans 


Ministerio di Cultura ta 
presenta e di dos parti 
di e programa di dialogo 
tocante e efectonan di 
sclavitud y colonialismo na 
Aruba. 
Den 
e 
programa 
aki 
sra. Indra Zaandam na 
nomber di Pais Aruba 
ta hiba un dialogo cu 
tres profesional sr. Boy 
Ecury, sr. Dimitri Halley 
y sr. Gregory Richardson. 
Lo combersa tocante e 
efectonan 
duradero 
di 
sclavitud y colonialismo 
na Aruba y lo haci esaki 
for 
di 
tres 
diferente 
perspectiva. Lo hiba un 


dialogo habri for di punto 
di bista di experiencia di 
un descendiente, riba e 
parti di trauma, sanacion 
y tambe reparacion. E 
programa tin un duracion 
di un ora. 
Minister Xiomara Maduro 
ta extende un invitacion 
na 
henter 
comunidad 
pa sintonisa e di dos y 


ultimo parti di e programa 
‘Dialogo tocante efectonan 
di sclavitud y colonialismo 
na Aruba’. 
E 
programa 
lo 
pasa 
diahuebs 
dia 
2 
di 
november pa 9’or di anochi 
na Telearuba y diabierna 
dia 3 di november pa 9.10 
di anochi na Diario tv. 


ministeR XiomaRa maduRo ta 
inVita Pa sintonisa e di dos 
PaRti di e PRogRama‘dialogo 
tocante eFectonan di sclaVitud y 
colonialismo na aRuba’. 

E open dag di Instituto 
Pedagogico Arubano (IPA) 
lo tuma luga diasabra, 4 
di november di 10:00 am 
- 12:30 pm na IPA (Isaac 
Wagemakerstraat 
11, 
San Nicolas). Tur esnan 
cu tin e pasion pa bira 
maestro tin e oportunidad 
diasabra awo pa combersa 
y haya informacion di 
e estudionan cu IPA tin 
pa ofrece. Durante open 
dag lo duna informacion 
di e estudio pa Maestro 
di Enseñansa Primario, 
Bachelor Nederlands als 
Vreemde Taal, Curso di 
Certificacion 
Pedagogico 
Didactico (PDG) y asina 
yama 21+ Toets. 


Tuma nota cu cada estudio 
tin su grupo meta y orario 
specifico 
pa 
por 
haya 
informacion: 


Estudio pa Maestro di 
Enseñansa Primario 


E 
estudio 
pa 
Maestro 
di 
Enseñansa 
Primario 
ta forma maestro cu ta 
cualifica pa duna les na 
mucha di scol preparatorio 
y/ of scol basico. Durante 
open dag lo tin 2 sesion cu 
e bishitante lo por atende 
pa ricibi informacion di e 
estudio. E orario di sesion 
1 ta 10:15 am y di sesion 2 
ta 11:00 am. 


Bachelor Nederlands als 
Vreemde Taal 


Bachelor Nederlands als 
Vreemde Taal ta un estudio 
pa bira docente Bachelor 
di Hulandes cu ta cualifica 
pa duna les na alumno di 
EPB, EPI, mavo y e prome 
tres añanan di havo y vwo. 
E orario di sesion 1 ta 10:30 
am y di sesion 2 ta 11:30 
am. Pa inscribi pa e dos 
estudionan ya menciona 
mester tin diploma di 
havo, vwo of mbo, nivel 4 
(of den examenklas di un 


di esakinan). 


21+ Toets 


Tur persona cu tin desde 1 
di september 2025 minimo 
21 aña y cu kier haci un 
estudio na IPA, pero no 
tin diploma di sea havo, 
vwo of mbo nivel 4, ta bin 
na remarca pa haci e asina 
yama 21+ Toets. E 21+ Toets 
ta midi si bo tin e nivel 
di havo cu ta necesario 
pa por studia na IPA. Si 
bo logra pasa e 21+ Toets 
cu exito bo por inscribi 
pa un estudio inicial cu 
IPA lo ofrece durante aña 
academico 
2025-2026. 
Asina cu bo inscribi bo 
ta bin na remarca pa 
participa na e test di 
admision (beroepstest) y 
e programa preparatorio 
(voorprogramma) 
cu 
lo 
tuma luga durante aña 
academico 
2024-2025. 
Si bo logra pasa e test 
di admision cu exito y 


completa 
e 
programa 
preparatorio 
bo 
por 
cuminsa cu bo estudio 
na 
augustus 
2025. 
E 


orarionan cu bo lo por 
ricibi informacion general 
di 21+ Toets ta sea 10:30 
am of 11:30 am. 


Minister Endy Croes: 


PUEBLO DI ARUBA TA CORDIALMENTE INVITA PA E 
OPEN DAG DI IPA DIASABRA, 4 DI NOVEMBER 2023 


02.11.2023. Pa proteha e grupo di risico cu ta 
ensera ciudadanonan ‘bedlegerig’ na cas di 
bira hopi malo, desaroya complicacion y asta 
fayece debi na infeccion cu e virus di Influenza 
of COVID-19, DVG ta bay cuminsa ofrece e 
vacuna anual di Influenza y tambe e vacuna 
di COVID-19 cu ta contene e variante mas 
actual na ‘bedlegerig’ patient (esnan na cama/ 
inmobil) na cas. 
Tur famia cu ta desea pa nan familiar cu ta na 
cama na cas ricibi e vacuna anual di Influenza 
y/of COVID-19 por tuma contacto cu DVG na 


telefoon 5224200 pa registra. DVG lo tin un 
team di enfermeronan cu lo pasa na cas segun 
cita pa vacuna. 
Grupo di risico 
COVID-19 
Tur ‘bedlegerig’ pashent cuminsando for di 6 
luna, ta bin na remarke pa ricibi e vacuna di 
Influenza y COVID-19 completamente gratis. 
Tur lokual ta nesesario ta un prueba di AZV 
y un cita cu mester wordo traha na DVG via 
telefoon 5224200. 
Pa mas informacion like nos Facebook page 
Directie Volksgezondheid DVG Aruba, Follow 


nos riba Instagram directie_volksgezondheid_ 
aruba, subi nos website www.dvg.aw, yama nos 
na 5224200 of mail nos na servicio@dvg.aw 


“Mantene bo defensa halto” 
MANEhO PA ‘BEDLEGERIG’ PATIENT NA CAS POR 
RICIBI VACUNA DI INfLUENzA y/Of COVID-19 

Aruba: 
1 
November 
2023 – Aruba Hotel & 
Tourism 
Association 
(AHATA) a celebra e logro 
di 131 supervisor y hefe 
di 
departamento 
cu 
a 
completa un tayer ofreci 
den colaboracion cu CHTA 
Education 
Foundation 
(CHTAEF). Siman pasa, e 
participantenan a atende e 
ceremonia di certificacion 
na 
La 
Cabana 
Beach 
Resort. 


E tayer titula “Own Your 
Supervisory 
Authority 
Responsibly” 
a 
tuma 
forma di un bootcamp 
dinamico di 2 dia. E 
grupo di participante a 
consisti di gruponan di 
varios hotel, pero tambe 


restaurant, 
timeshare, 
benta y vacation rentals. 
E bootcamp facilita pa 
CHTAEF, a wordo diseña 
pa empodera personanan 
cu rolnan di supervicion 
pa eherce nan trabou como 
lider responsabelmente. 


E ceremonia a habri cu 
palabranan di Sra. Tisa 
LaSorte, Presidente & CEO 
di AHATA, ken a expresa 
alegria den e cantidad 
grandi di participante y 
orguyo pa nan compromiso 
pa excelencia den e sector 
di 
turismo. 
Sr. 
Ewald 
Biemans, doño di Bucuti 
& Tara Beach Resort, y 
representante di CHTAEF 
tambe a comparti palabra 
di motivacion y a entrega 


e participantenan cu nan 
certificacion 
hunto 
cu 
Sra. LaSorte. E anochi a 
conclui cu palabranan di 
Sra. Ronella Croes, CEO di 
Aruba Tourism Authority, 
felicitando tur participante 
y recordando nan e gran 
balor di nan contribucion 
pa nos isla. 


E exito di e bootcamp ta 
representa un otro logro 
importante pa AHATA, 
reflehando 
nan 
vision 
y enfuerzo pa promove 
un turismo prospero y 
responsabel 
pa 
tur. 
E 
asociacion ta comprometi 
pa contribui na e exito 
di e sector, door di sigui 


inverti den e desaroyo di 
su miembronan y di nos 
forsa laboral den e sector 
di hospitalidad. 
AHATA ta gradici Eagle 
Aruba Resort, La Cabana 
Beach Resort y Divi Village 
Golf & Beach Resort pa 
nan 
sponsorship 
di 
e 
bootcamp. 


SuperviSornan na aruba ta motiva 
deSpueS di bootcamp di aHata 

Diabierna 
siman 
pasa, 
Minister 
di 
Enseñansa 
y Deporte Endy Croes 
hunto cu colega Minister 
di 
Energia 
Glenbert 
Croes, 
Parlamentario 
Raymond 
Kamperveen, 
director di N.V. ELMAR Sr. 
Anthony Irausquin, staf di 
ELMAR y empleadonan 
a atende e celebracion di 
inauguracion 
oficial 
di 
e onderstation nobo na 
Sabana Blanco di N.V. 
ELMAR. Minister Endy 
Croes a hiba discurso 
den nomber di Gabinete 
Wever-Croes II. A nombra 
e 
onderstation 
aki 
na 
honor di un ex empleado 
di ELMAR, Sr. Julius 
Egbert 
“Bert” 
Lampe, 
kende tabata un trahado 
ehemplar cu durante 38 
aña a traha pa ELMAR cu 
hopi dedicacion y pasion. 


Durante e ocasion special 
aki, a realisa e desvelo 


oficial den presencia di 
famia Sr. Bert Lampe, 
den 
feliz 
memoria. 
E 
onderstation na Sabana 
Blanco 
tin 
un 
rol 
importante den e red di 
distribucion di ELMAR, 
mirando cu e ta transmiti 
coriente 
na 
cuater 
(4) 
transformer di 60 mil 
volt, cualnan ta na Sabana 
Blanco, Tanki Leendert, 
Palm Beach y Paardenbaai. 
E 4 transformernan aki 
hunto ta suministra mas di 
10 mil cliente cu coriente, 
cual 
ta 
20 
porciento 
di e total clientenan di 
ELMAR 
na 
Aruba. 
E 
onderstation ta traha cu 
e posibilidad pa expande 
riba energia den futuro, 
considerando 
expansion 
riba proyectonan electrico 
y crecemento di demanda 
den 
areanan 
hotelero. 
Loke por a tuma nota ta cu 
e demanda pa electricidad 
na Aruba a aumenta y ta 


aumenta 
continuamente. 
ELMAR tin un maneho 
moderno y eficiente cu 
un organisacion avansa y 
computarisa. E instalacion 
aki ta conecta riba tur 
smartgrid y di e forma 
aki ELMAR por opera y 
monitorea e instalacion for 
di distancia. 


E realisacion di e proyecto 
aki tabatin un inversion di 
10 miyon florin, cual ta un 
logro di vital importancia 
pa ELMAR, como pa e 
comunidad 
di 
Aruba. 
Minister Endy Croes ta 
gradici henter e staf di 
N.V. ELMAR, stakeholders 
cu a coopera pa pone 
ekiponan ultra moderno, 
tur e contratistanan cu a 
forma parti di e proyecto 
grandi aki pa garantisa 
suministro di coriente pa 
nos pais, alabes ta felicita 
nan pa e gran trabou cu 
nan a haci. 


Minister Endy Croes: 


N.V. ELMAR A CELEBRA INAUGURACION DI NAN 
ONDERSTATION NOBO NA SABANA BLANCO 


E onderstation aki ta suministra mas di 10 mil cliente 
cu coriente na Aruba 

Team di clinica di Dialisis 
di HOH a bini hunto pa 
sorprende colega Cynthia 
de Graf. Nan a bise cu e 
tin cu acudi na un ‘zoom’ 
meeting pero asina cu ela 
drenta ela keda ‘speechless’ 
di mira asina hopi colega, 
specialista y Hunta di 
Directiva presente. Pues, 
un gran sorpresa unda 
cu ela keda den ‘shock’ 


pero 
masha 
agradecido 
na su coleganan pa cu e 
nominacion. 


Tur luna Horacio Oduber 
Hospital 
(HOH) 
ta 
reconoce un colega cu a 
resalta door di pone den 
‘spotlight’ y pa luna di 
oktober 2023 esaki a keda 
den persona di Cynthia de 
Graf, nurse di dialisis. 


Cynthia de Graf a cuminsa 
labora 
na 
Hospital 
na 
aña 2006 y na aña 2013 
a start su specialisacion 
pa e bira nurse di dialisis. 
Te dia di awe e mes ta 
gusta guia e studiantenan 
cu ta specialisa y ta bay 
e miya extra pa yuda 
e studiantenan pa nan 
caba nan estudio. E ta 
comprondenan, tin hopi 
pasenshi y por splica bon. 
Pa su coleganan Cynthia ta 
un bon ‘teamplayer’ unda 
cu semper e ta dispuesto pa 
yuda. E ta comunica bon, 
ta respetuoso y ta delibera 
hunto cu su coleganan 
pa y hunto por tuma un 


decision bon balansa. 


Cynthia ta un persona 
cu por conta riba dje 
y ta un gran sosten pe 
departamento. E ta integro 
y ta sinti un responsabilidad 
grandi pa su trabou cu e ta 
tuma hopi na serio. Tanto 
na hemodialisis, dialisis 
peritoneal y tambe dialisis 
agudo. Banda di esey e tin 
bon experiencia pa loke ta 
‘roosterplanning’ y e tin 
bon bista riba e schedule. 
Por acerca Cynthia cualkier 
momento y por conta riba 
su confiansa. E ta scucha 
y ta keda semper trankilo. 
Tanto pashent como colega 


ta balora Cynthia masha 
hopi. 


Bunita di Cynthia ta cu e 
por convence pashentnan 
pa sigui nan tratamento 
di dialisis y sigui pensa 
positivo. 


Cynthia ta conoci pa ta 
e persona cu ta wordo 
considera e ‘safe haven’ di 
e departamento unda cu su 
balornan sigur ta bay man 
den man cu di hospital. 
Hunta 
di 
Directiva, 
management y coleganan 
tur ta contento di tin 
Cynthia den nan team. 
Masha pabien Cynthia! 


Ta duna bon guia y Ta e colega cu Tur Ta sinTi 
nan safe cu ne cynThia de graf Ta empleado di 
luna di okTober 2023 na hoh 

“Senjor ta mi wardador, mi’n tin falta di nada; 
den cunucu di yerba berde E ta pone mi sosega. 
E ta hiba mi na awa trankil, pa mi boble hanja forsa”. 
Salmo 23: 1-3 


Cu imenso tristesa na nos curason, pero conforme cu 
Dios su boluntad nos ta anuncia fayecimento di tata, opa: 


Sr. Florito Albertsz 
Mihor conoci como “Foyito” 
*14-03-1943 - †26-10-2023 


Na nomber di su: 
Yiu: 
Raizen Albertsz y Jessica Werleman-Albertsz 
Nietonan: 
Jayren y Jayreli Albertsz 
Rumanan: 
†Severino (Pooi) y †Hipolita Albertsz y famia 
†Rubia y †Jo Kock 
†Veronico (Yonko) Albertsz y famia 
Hector y Antonia Albertsz y famia 
†Mercelino (Etty) y Marie Albertsz y famia 
†Jacintha (Ella) y †Oscar Milá y famia 
†Siek y Grace Albertsz y famia 
Violeta (Leta) y Humphrey Hewitt y famia 
Ex-casa y mama di su yiu: 
Gloria Rustveld y famia 
Sobrino y sobrinanan, primo y primanan, comer y comper, amigo 
y amiganan, amigonan di voetbal y domino, ex coleganan di Aruba 
Ports Authority (APA). 
Famia: 
Willems, Albertsz, Werleman, Rosel, Roja, Peña, Vro- 
lijk, Kock, Hewitt, Kelly, Thiel, Caster, Milá, Rustveld, Henriquez, 
Lampe, Maduro, Damian, Arendsz. 


Ta invita pa asisti na e acto di entiero cual lo tuma 
lugar Diasabra 4 November 2023 for di 2’or pa 4’or na misa 
Inmaculada Concepcion na Santa Cruz, después lo sali pa 
santana de Vries na Santa Cruz. 


Adres pa condolencia lo tuma lugar na 
Olive Tree Funeral na Piedra Plat, diabierna 3 di november 
for di 6’or pa 8’or di anochi. 


Nos disculpa si nos por a lubida un of algún persona 
den nos momento di tristeza. 


Despues di despedida nos no ta ricibi bishita di 
condolencia na cas. 


Un dia fructifero carga 
cu e bendicion di Dios 


”Cu kico lo mi compara e reino di Dios?” Lucas 
13,18 
eino ta ofrece na tur hende. Tin hendenan cu no 
por yega hañe y esaki 
ta culpa Den e caso aki, ta mas facil wak e fruta 
bon cu ta nace di bo 
obra. Mayoria di hende ta busca modo, hopi es- 
fuerso pa stima, sirbi 
otro den cosnan chikito y ta faya di wak e abun- 
dancia di bon fruta cu 
ta nace di su esfuerso. Ora cu esey sucede, tin di 
nan ta descurasha y 
perde animo. Comparti nos fe, sirbi otro cu amor 
sin stop. 
Scucha, dedica tempo, resa, entrega nos tempo pa 
e enfermonan, prizoneronan, pober y esunnan den 
necesidad. 
E cosnan aki ta alegra nos bida. Un 
bida abundante, unda Dios ta obra. 
E reino di Dios ta biba den mi. 
Kico mi por haci pa contribui pa e reino di Dios? 


Oracion: Señor, tur dia mi mester di Bo forsa pa 
biba. Uza mi Señor, pa planta Bo simia di fe y cari- 
dad tur dia den mi bida. 
Amen. 

Ta spera cu e decision di 
casacion pa loke ta trata 
e topico di matrimonio di 
persona di mesun sexo re- 
fleha e norma y balornan 
di e Sociedad Arubiano 


ORANJESTAD, Aruba 2 
di November 2023: Ac- 
tualmente, 
Parlamento 
ta den proceso cu e ley di 
matrimonio pa person- 
anan di mesun sexo. Tin 
un ley di iniciativa cu a 
wordo entrega na Parla- 
mento y na mesun mo- 
mento e topico aki ta den 
casacion, esta si person- 
anan di mesun sexo mes- 
ter haya e mesun derecho 
pa por casa. E veredicto di 
e casacion lo sali den luna 
di november. Ta spera cu 
e veredicto aki ta refleha 
riba e norma y balornan 
di nos sociedad, paso nos 
tin cu keda firme para cu 


e famia ta e curason di un 
pais. 


Nos ta haya nos enseñan- 
sa di bida den nos seno 
familiar. Esey ta e prome 
lugar cu nos ta pertenece. 
Famia ta e fuente pa crea 
entre otro, nos identidad 
personal y relacional, cu 
ta keda proyecta den e so- 
ciedad. Ta importante pa 
nos mira e famia como e 
bienestar general. Si nos 
mira nos leynan na Aruba, 
nos tin di bisa cu sigur, e 
leynan aki ta proteha nos 
famianan. E famia ta e 
curason di nos sociedad y 
nos tin cu proteh’e. 


Parlamentario 
Guedez- 
Erasmus ta para fuerte 
riba e hecho cu tin inves- 
tigacionnan cu a wordo 
haci cu ora cu e famianan 
ta lanta stabiel cu e figura 


di un mama y tata den un 
bon ambiente na cas esey 
ta e miho pa e desaroyo 
pa e mucha. Si sa caba 
cu e mucha ta lanta miho 
asina, pakico ta desvia di 
e figuranan ey?, el a argu- 
menta. 


Guedez-Erasmus a sub- 
raya cu e ta stima tur per- 
sona manera nan ta, pero 
ta enfatisa cu e ta preocu- 
pa pa e implicacionnan cu 
e legalisacion di e matri- 
monio entre personanan 
di mes sexo por tin riba e 
educacion di nos yiunan, 
generacion nobo y nos 
pais. 


E debate riba e matrimo- 
nio entre personanan di 
mesun sexo ta sigui ariba 
mesa 
den 
Parlamento, 
unda cu tur Parlamen- 
tario tin e oportunidad 


pa expresa nan opinion- 
nan y argumentonan riba 
e asunto. Parlamentario 
Darlaine Guedez-Erasmus 
ta spera cu e discusionnan 
lo ta constructivo y cu por 


yega na un decision cu ta 
refleha e norma y balor- 
nan di e sociedad Aru- 
biano y cu sigur por mira 
riba e bienestar general na 
prome lugar. 


Diadomingo 5 di November 2023 
den Renaissance Convention Cen- 
ter The Chaz Modeling & Talent 
School lo presenta un Fabuloso 


show hopi varia celebrando nan 
di 25 anniversario. E show lo start 
pa 5:00 pm. E show lo conta cu ar- 
tistanan International for di New 
York, 
Republica 
Dominicana, 
Colombia y Curacao. Lo bai tin 
FASHION SHOW, BAILE, CAN- 
TO pa entretene tur esnan pre- 
sente. For di Republica Domini- 
cana Designer Neigy Alvarado lo 
trese su PINK COLLECTION den 
Playero y Cocktail dresses, For di 
Colombia Veronica Angrino cu su 
collection di Badpak y di Aruba 
nos Orgullo International Gigli- 
ola Arends cu su Collection titula: 
“Celebration”. 
Tambe nos Modelonan lo desfila 
propio designs den diferente topi- 
conan. For di NEW YORK nos tin 
Ester Lora un mucha di apenas 
9 anja cu tin un trajectoria gran- 
di caba den ramo di Modeling, 
Canto, Baile, Actuashon y Cer- 


tamennan di belleza. For di Cu- 
racao nos tin e Cantante hubenil 
hopi reconosi na Curacao, Jada 
van Dijk hunto cu The Explosion 
Dancers. Jada ta un Modelo, Can- 
tante y Bailarina pues un Hoben 
multi talentoso. The Explosion 
Dancers, e grupo di Baile hopi 
reconosi na Curacao lo tey cu 
un total di 32 bailarina p’asina 
presenta un tremendo baile pa 
henter e publiko presente, manera 
nan slogan ta bisa … MASTER!. 
Ademas di nos Talentonan Local 
Pitbull Singing Production cu lo 
estrena 5 produccion nobo nobo 
pa temporada di Pasco. Pitbull 
Singing Production cansualmente 
tambe ta celebra su 10 anniversa- 
rio. Un show hopi bunita prepara 
pa celebra e 25 anja di existencia 
di e school di moda y talento The 
Chaz Modeling & Talent School. 
Pre-benta lo ta Awg. 35,00 y na 


porta Awg. 50,00. 
Si ta desea tickets por DM 
5604567. No perde e expectaculo 
aki!!! 


“The Chaz Modeling & Talent School ta celebra 


su 25 anniversario cu THE GREATEST SHOW” 


Entrevista di Siman cu Parlamentario 
Guedez-Erasmus 

Despues 
cu 
schedule 
tawata programa pa 2 si- 
man break door di Selec- 
cion nan di Aruba, Fut- 
bol a sigui back unda S.V. 
Bubali a topa Dep. Nacio- 
nal den e Clasico di Noord 
diabierna ultimo 27 Oc- 
tober unda S.V. Bubali ta 
saca 3 punto importante 
for di e wega menciona. 
S.V. Bubali a sali den un 
uniform blauw pa promer 


biaha den historia di 80 
anja di S.V. Bubali ta Sali 
na Blauw Marine. Manera 
nos tur sa regla ta bisa tur 
team mester tin 2 uniform 
y S.V. Bubali twt Visitor pa 
e wega ey. Un wega basta 
duro y hopi strategia. Wega 
ta start cu Nacional cu un 
leve dominio pero segun 
wega a trascuri e la bira 
basta pareuw te cu Bubali 
a bai ariba 1-0. Cu un tre- 


mendo un dos na linia bin 
cu un centro lastra duro 
caminda 
Luis 
“Mane” 
Bravo ta drenta depusita 
e bala den goal. Bubali a 
keda hunga su futbol te 
cu Nacional a poco poco 
tawata busca su atake nan 
via linia y termina den un 
centro di ambos banda. 
Asina tambe un poco rato 
despues di basta precion 
wega ta bira 1-1. Bubali 


ta cai den un bruhacion y 
un rato despues e wega ta 
bira 2-1 pa Nacional. Net 
promer cu halftime poco 
poco Bubali ta bin hasi e 
wega 2-2 door di un go- 
laso di Edmar “Macho” 
Tromp for di pafo di doel- 
gebied grandi. 
segundo tempo a start 
Bubali mandando Polis 
Shaba zuid un wega basta 
pareuw duro ambos ban- 
da cu a sigui trascuri cu 
tur dos chens pa goal. Na 
final di e partido den extra 
tempo Bubali ta bai ariba 
3-2 door di Jean-Luc Odu- 
ber cu a keda forsa e huga- 
da riba linia keda bin aden 
defensa ta hasi un fayo y 
Jean-Luc ta sigui forsa e 
hugada y no ta perdona y 
ultimo ta los un tiro cu ta 
termina den e goal di vic- 
toria. Asina tambe partido 
ta termina 3-2 na fabor 
di S.V. Bubali cu ta lidera 
e clasico di Noord. Cu e 
victoria S.V. Bubali ta ac- 
tualmente cu 9 punto na 
segundo lugar. 
Diasabra awor 04 Novem- 
ber pa 6:30pm na Com- 
pleho 
Deportivo 
Frans 
Figaroa S.V. Bubali ta topa 


RCA Cara Cara den fecha 
05, di e campeonato di 
AVB 2023-2024. RCA ta 
bin di un derota for di S.V. 
Britannia 0-1 y Bubali ta 
bin di un victoria. Diasa- 
bra awor tur cos ta mus- 
tra cu e ta bai den un solo 
direccion asina ta nos ta 
hasi un jamada grandi na 
nos HUNGADOR nr. 11 pa 
yega Stadion Frans Figa- 
roa diasabra awor trem- 
pan. S.V. Bubali ta bai ta 
Home, nos porta di entra- 
da ta bandi nort. Porta ta 
habri 5:30pm Bubali Fans 
Yega pa nos apoya nos 
muchanan Bubali Yega..., 
nos ta pone AMBIENTE 
!!! 


S.V. Bubali ta topa RCA CARA 


CARA Fecha 05… 

final di e partido den extra 



Pagina 20 
Diahuebs 6 2023 


Cu inmenso tristesa na nos curason, pero conforme cu boluntad di Papa Dios, 
nos ta anuncia fayecimento inespera di nos kerido tata, ruman y omo stima: 


Englo Eufracio Dubero 
mihor conoci como “Fenchi” 
Un gran futbolista di Club Estrella 
2-10-1941 - 29-10-2023 


1+ Esposa y mama di su yiunan: 
†Dilia Elena Dubero-de Rass 


Yiunan: 
Marlon Dubero y Andreina Wever 
Sheila y Anthony Giel-Dubero 
Astrid Dubero 


Suegro: †Charlie Rass 
Suegra: †Mama Alicia de Rass-Donado 


2+ Esposa: †Beatrice Alan Lue y famia 


Rumannan: 
†Aida Dubero-van der Biezen y famia 
†Elsa Geerman-Dubero y famia 
†Frido Dubero y famia 
Lucia Dubero y famia 
†Betico Dubero y famia 
†Melindo Dubero y esposa 
†Mena Dubero y famia 
Eddy Kelly y famia 


Cuñanan: 
†Imelda de Rass-Donado y famia 
†Alicia de Rass-Donado y famia 
y demas famia na Colombia 


Tur subrina- y subrinonan, prima- y primonan cu Fenchi a stima. 
Demas famia: 
Dubero, Ridderstap, Rass, Donado, Jinette, Wever, Giel, Lue, Van der Biezen, 
Geerman, Arends, Boekhout, Loopstok, Feliciana, Croes, Semerel, Kelly, Van 
Trigt, Carolina, 
Garcez-Ripoll, Fernandes-Orfao, Quant-Arrindell y Faneite, 
y tur demas famia, amigo- y conocirnan na Aruba y den exterior. 


Su ekipo di futbol di Club Estrella. 
Su ex-coleganan di Maduro & Sons Aruba, Biblioteca Nacional Aruba y 
Archivo Nacional Aruba. 


Danki na e team di Cas di mi Chepa pa e cuido y cariño brinda. 
Un danki special na e team di Dr. Horacio Oduber Hospital piso B4 
pa e cuido y atencion ricibi. 


Acto di despedida y entiero lo tuma lugar diamars, 7 di November 2023 di 2’or 
pa 4’or na Misa Inmaculada Concepcion na Santa Cruz pa despues sigui pa San- 
tana Catolico Santa Maria na Santa Cruz. 


Nos ta pidi disculpa si den nos momento di tristesa nos por a lubida di 
menciona algun nomber di famia. 


Ta lamenta cu despues di entiero nos no ta ricibi bishita di condolencia na cas. 


“Pa lo ta semper den nos curason” 

Den Bijbel Genesis 19: 
1-23; 
E dos angelnan a jega na 
e ciudad di Sodoma atar- 
decer. Lot tabata sinta na 
e entrada di e ciudad. Ora 
Lot a mira e angelnan, 
el a lanta bai ricibinan 
y a hinka rudia y a buig 
te na suela. I a bisa nan: 
“Sea asina bon di bin pasa 
anochi na mi cas. Mayan 
mainta trempan, boso por 
sigi boso caminda.” Nan 
a bisa: “No, nos lo pasa e 
anochi na plaza.” 
Pero Lot a insisti tanto, cu 
nan a sigi Lot na su cas, 
na unda Lot a prepara un 
bon cuminda pa nan y a 
traha pan sin zuurdeeg y 
nan a come. 
Pero prome cu nan tabata 
bai drumi, tur e homber- 
nan di Sodoma, sin excep- 
cion di hobennan y anci- 
anonan, nan a rondona e 
cas. Nan a jama Lot y a 
bis’e: “Na unda e homber- 
nan ta, cu a jega bo cas 
anochi? Sakanan afo, pa 
nos tene relacion sexual 
cu nan.” Lot a sali y seran- 
do e porta a bisanan: “Mi 
ta roga boso mi ruman- 
nan, no comete tal maldad 
aki.” Pero nan a responde: 
“Hala un banda, bo a bini 
como estranhero y bo kier 
actua como huez. Awor 
nos lo bai trata’bo peor cu 
e otronan.” 
Nan a pusha Lot un ban- 
da y nan a cuminsa kibra 
e porta pa drenta. Pero e 
dos angelnan cu tabata 
para na e porta, a haci tur 
di nan bira ciego, desde di 


e mas hobennan te hasta 
di e mas ancianonan y nan 
tur no por a mira mas. 
E dos angelnan a bisa Lot: 
“Bo tin di sali for di e ciu- 
dad aki, tuma bo yiunan y 
tur loke ta pertenece bo. 
Nos ta bai destrui e ciu- 
dad aki, pues ta hopi ta e 
kehonan pisa tin contra di 
e habitantenan di Sodoma 
y a jega te na Dios. Y Dios 
a manda nos pa destrui 
el’e. Solo a caba di sali, ora 
Lot y su famia a jega Soar. 
E ora ey Dios a laga jobe 
riba Sodoma y Gomorra, 
candela y asufre, cu a bini 
for di cielo. Y asina Dios a 
destrui e dos ciudadnan 
grandi cu tur su habitan- 
tenan, henter e region y 
cu tur loke tabata crese 
eynan.” 
Awor por comprende, cu 
e dos ciudadnan grandi 
di Sodoma y Gomorra 
tabata habita pa homo- 
sexualnan, 
lesbiananan 
y bisexualnan etc. Tur e 
hombernan di Sodoma in- 
cluyendo hobennan y an- 
cianonan a rondona e cas 
di Lot y nan a bisa Lot: 
“Na unda e hombernan ta, 
cu a jega bo cas anochi? 
Sakanan afo, pa nos tene 
relacion sexual cu nan. Y 
Lot a bisanan: “Mi ta roga 
boso, no comete tal mal- 
dad aki.” 
E maldad aki cu Lot a 
bisa, ta e pikanan di de- 
shonesto y di inmoralidad 
na unda cu nan ta deshon- 
ra nan curpa den e mesun 
sexo, cu ta oral y anal sex. 
P’esey, akinan no ta trata 
di libertad di expresion, 
akinan no ta trata di de- 
scriminacion, akinan no 
ta trata di referendum, 
akinan no ta trata di 
union civil, akinan no ta 
trata di derechonan hu- 
mano, akinan no ta trata 
di igualdad etc. 
Pero akinan ta trata, cu e 
palabranan di Dios mes- 
ter wordo cumpli y res- 


peta y cu e Leynan di Dios 
mester wordo obedece. 
Dios Tata ta bisa den Bi- 
jbel Levitico 18: 22 ; “Lo 
bo no tin relacion sexual 
cu un homber manera cu 
sa haci cu un muher, esey 
ta algo abominabel.” 
Tambe Dios Tata ta bisa 
bon cla den Bijbel Le- 
vitico 20: 13 ; “ E homber 
cu drumi cu un homber 
manera ta drumi cu un 
muher, nan dos ta comete 
actonan repugnante, nan 
dos lo muri y nan sanger 
lo cai riba nan.” 
Condenacion, 
Bijbel 
1 
Corinthionan 6: 9 -10; 
“Bosonan no sabi cu es- 
nan cu ta comete inhusti- 
cia, nan lo no drenta den 
e Reino di Dios? No ganja 
boso mes! Na esnan cu ta 
bishita e prostitutanan, 
na esnan cu ta adora di- 
osnan falso, na esnan cu 
ta comete adulterio, na 
esnan cu ta haci relacion 
sexual prohibi, na esnan 
kibradornan 
di 
matri- 
monio, na esnan homo- 
sexualnan, na esnan cu ta 
drumi cu homosexual, na 
e abusadornan di hoben- 
nan, na e ladronnan, na 
e golosnan pa plaka, na 
e alcoholiconan, na e ca- 
lumniadornan, na e gan- 
jadornan, ningun di nan 
lo no drenta den e Reino 
di Dios.” 


Awor, e hendenan di Sod- 
oma y Gomorra, ta nace 
nan a nace homosexual, 
lesbiana etc. of ta bira nan 
a bira asina pa motibo di 
e mal pasionnan di sata- 


nas? Awor, ta cua di e ley- 
nan boso kier bin pone, 
e ley di satanas pa hende 
wordo condena den fierno 
of e ley di Dios pa hende 
drenta Gloria? 


VALIDO TE DIABIERNA 03 DI NOVEMBER 2023, 
18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA Y GENERALMENTE SECO 
DEN MARDUGA Y MAYAN: PARCIALMENTE 
NUBLA CU UN AWACERO BREVE 


TEMPERATURA MAXIMO 32 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 33 PA 44 GRADO CEL- 
SIUS 
UV INDEX: 12 
1 TE 3 MM; LOCALMENTE ESAKI POR TA DIFE- 
RENTE. 


REGISTRACION DI TEMPERATURA (GRADO 
CELSIUS) Y 
AWACERO (MM) DEN ULTIMO 24 ORA (8’AM PA 
8’AM): 


AIRPORT : MAX 30 / MIN 24 / 11.8 MM 
WESTPUNT: MAX 30 / MIN 24 / 12.6 MM 
STA ROSA: MAX 31 / MIN 25 / 12.2 MM 


PRONOSTICO DI TEMPO PA PROXIMO 3 DIAN- 
AN: 
PARCIALMENTE NUBLA CU UN AWACERO 
BREVE. 
BIENTO LO TA FOR DI DIRECCION GENERAL- 
MENTE 
OOST Y MODERA TE BASTA FUERTE, POSIBLE- 
MENTE 
FUERTE DEN RAFAGA; TEMPERATURA (GRADO 
CELSIUS) 
MAX / MIN LO TA: 32 / 27 


E MOTIBO CU DIOS TATA A DESTRUI E DOS 


CIUDADNAN GRANDI DI SODOMA Y GOMORRA 

Minister Geoffrey Wever tabata 
tin e oportunidad pa bishita y 
inspecciona e edificio den pleno 
renobacion den Oranjestraat (pa- 
riba di ex - Inter Bank). 


E edificio monumental aki lo aca- 
para e departamento nobo di go- 
bierno, esta e Aruba Fair Trade 
Authority (AFTA), cual su tarea 
principal lo ta pa percura pa com- 
petencia husto y proteccion di 
consumidor. 


Minister 
Geoffrey 
Wever 
ta 
contento cu pronto AFTA lo 
muda pa un edificio renoba na 
Oranjestraat, den centro di Oran- 
jestad y cerca di Caya G. F. Betico 
Croes. Durante un bishita na e 


sitio di construccion, el a con- 
stata cu e progreso ta conforme 
cu e plan y ta spera pa keda cla pa 
cuminsamento di december e aña 
aki. 


"E renovacion ta un otro parti cru- 
cial di nos plan pa duna nos cen- 
tro di ciudad mas bida y dinamis- 
mo," Minister Wever a menciona. 
"Ta un paso importante den nos 
vision pa revitalisa e curason di 
Oranjestad." 


Minister Wever ta gradici tur e 
trahadornan y organisacionnan 
involucra pa nan esfuerso y dedi- 
cacion y ta mira adelante pa e im- 
pacto positivo cu e proyecto lo tin 
riba e comunidad y economia lo- 


cal den centro di ciudad. 


“E mudansa di AFTA pa centro di 
ciudad ta refleha e compromiso 


di gobierno pa fortalece e desar- 
oyo urbano sostenibel y pa stim- 
ula crecemento economico den e 
area”, minister Wever ta termina. 


Minister Geoffrey Wever: 
Oficina di Aruba Fair Trade Authority (AFTA) tambe lo 
establece su mes den centro di Oranjestad 


